Seg teṣleḍt n wakud icuden ɣer umakun n tmucuha-agi nufa-d belli akud yettas-d ɣezzif aṭas deg waṭas n tmucuha, anda aṣaḍ ilaḥḥu tikli n yiwen wass neɣ tlata deg rrebɛa, xemsa wagguren, ixeddem tigawt n sin tlata wussan deg useggas. Aya yekcem deg umakun, amedya seg tmacahut n Ssebɛa watmaten anda taqcict d taklit lḥant tikli n kra n wussan deg waṭas d agur akken ad awḍent ɣer ssebɛa-nni watmaten neɣ deg tmacahut n Tfunast n yigujilen, anda tilemẓit d gma-s lḥan tikli n sin tlata wussan, deg waṭas nwussan.